Resolució 373/2020, de 16 de juliol
Diverses dades sobre prestacions per fills dependents a càrrec
La persona reclamant considera insatisfactòria aquesta resposta perquè sospita que l'administració disposa de més informació a la seva base de dades de la què li ha ofert, que és la informació extreta a 10 de març de 2020.
Pretén acreditar-ho aportant alguna resolució en la qual constarien dades anteriors a aquesta data, però els representants de l'Administració li ofereixen explicacions convincents de què l'esmentada informació anterior no prové de la informació que consta a la base de dades de l'Administració, sinó de l'aportació d'informació que les persones interessades haurien realitzat en el marc d'un procediment concret.
Número d'expedient de la reclamació: 262/2020
"1r: nombre de persones de tot Catalunya, que actualment afecta l'Annex instrucció 3/2017, per a la gestió i aplicació de les disposicions normatives derivades de la Llei 39/2006, de 14 de desembre, de promoció de l'autonomia personal i atenció a les persones en situació de dependència, de data 9 d'abril de 2019 per a l'abonament del complement de necessitat de tercera persona de la prestació per fill a càrrec, pels diferents motius i/o situacions següents:
- de tots els recursos residencials a tot Catalunya, per a persones amb discapacitat intel·lectual amb la capacitat d'obrar modificada;
- de tots els centres de dia de teràpia ocupacional de tot Catalunya, per a persones amb discapacitat intel·lectual amb la capacitat d'obrar modificada;
- dels perceptors/es de tot Catalunya que percebin la prestació econòmica per cures en l'entorn familiar derivada de la Llei 39/2006.
2n: Quantitats econòmiques que s'han deduït del complement de tercera persona de la prestació per fill a càrrec, desglossades per anys naturals des del 01/01/2010 fins al 31/05/2019 i nombre de persones afectades a tot Catalunya, amb el desglossament també per anys (01/01/2010 fins al 31/05/2019), en les següents situacions:
- centres de dia de teràpia ocupacional de tot Catalunya, per a persones amb discapacitat intel·lectual amb la capacitat d'obrar modificada;
- dels perceptors/es de tot Catalunya que percebin la prestació econòmica per cures en l'entorn familiar derivada de la llei 39/2006.
3r: Quantitats econòmiques de totes les persones de Catalunya amb discapacitat intel·lectual amb la capacitat modificada d'obrar, que han estat beneficiàries d'una prestació no gratuïta (residències – llar, residències, recursos residencials en general), i el complement de tercera persona de la prestació per fill a càrrec, ha estat aportat per finançar el cost del recurs residencial en general, desglossat per anys naturals des del 01/01/2010 fins al 31/05/2019 i nombre de persones afectades a tot Catalunya, desglossant-se també per anys (01/01/2010 fins al 31/05/2019).
4o: A quina finalitat s'han destinat els esmentats imports, que no han percebut les persones amb discapacitat intel·lectual amb la capacitat modificada d'obrar afectades i les justificacions corresponents a la finalitat destinada".
En relació amb el primer apartat de la sol·licitud:
En relació amb el segon punt, que fa referència a les quantitats econòmiques que s'han deduït del complement de tercera persona de la prestació per fill a càrrec, desglossades per anys naturals des del 01/01/2010 fins al 31/05/2019 i nombre de persones afectades a tot Catalunya, se li informa de què no es disposa de la informació desglossada per anys, per la qual cosa s'aporta la informació de què es disposa, per un mes i a data de 10/03/2020:
En relació amb el tercer apartat de la sol·licitud, que fa referència a les quantitats econòmiques de totes les persones de Catalunya amb discapacitat intel·lectual, amb la capacitat modificada d'obrar, que han estat beneficiaris d'una prestació no gratuïta (Residències – Llar Residències, Recursos Residencials en general), del complement de tercera persona de la prestació per fill a càrrec, i que ha estat aportat per finançar el cost del recurs residencial en general, s'informa de què no es disposa de la informació per anys naturals i s'ofereix la informació datada al mes de maig de 2019: hi havia 49 persones que percebien el complement de tercera persona i la quantia representava un import total de 9.175,86 euros mensuals.
En relació amb el quart punt, s'informa de què, d'acord amb el que disposa l'article 31 de la Llei 39/2006, la percepció d'una de les prestacions econòmiques previstes a la Llei esmentada deduirà de la seva quantia qualsevol altra prestació de naturalesa anàloga i finalitat establerta en els règims públics de protecció social.
En particular, es deduiran el complement de gran invalidesa regulat a l'article 139.4 de la Llei General de la Seguretat Social, Text Refós aprovat per Reial Decret legislatiu 1/1994, de 20 de juny, el complement de l'assignació econòmica per fill a càrrec major de 18 anys amb un grau de minusvalidesa igual o superior al 75%, el de necessitat d'una altra persona de la pensió d'invalidesa no contributiva, i el subsidi d'ajut a tercera persona de la Llei 13/1982, de 7 d'abril, d'Integració Social dels Minusvàlids (LISMI).
Per tant, l'administració ha aplicat la normativa legal, deduint els complements de tercera persona, sense que això li hagi suposat cap benefici.
En tot cas, l'aplicació de la normativa esmentada ha vingut a complementar econòmicament les persones dependents, la percepció del complement de l'assignació econòmica per fill a càrrec, als quals en tenien dret les persones causants.
L'article 42 LTAIPBG estableix que les reclamacions poden tramitar-se mitjançant un procediment de mediació, durant el qual queda suspès el còmput del termini del què disposa la GAIP per a resoldre.
L'acord de les parts sobre l'accés a la informació que era objecte de reclamació suposa la finalització del procediment.
Si aquest acord entre les parts no s'aconsegueix, o és parcial, la Comissió haurà de resoldre sobre el fons de la discrepància jurídica, en la part que es mantingui.
La reclamació reuneix els requisits formals establerts pels articles 42.1 LTAIPBG i 30, 31, 32 i 33 RGAIP i per consegüent, és admissible a tràmit.
D'acord amb els antecedents d'aquesta resolució, l'Administració ha notificat a la persona reclamant la resolució extemporània d'estimació parcial de la seva sol·licitud, en la mateixa data en què es formalitza aquesta reclamació.
La persona reclamant ha identificat com a insuficient, al seu entendre, la informació facilitada als punts 1 i 4 de la seva sol·licitud, la qual cosa suposa que en relació amb els punts 2 i 3 s'ha de considerar perdut l'objecte d'aquest procediment amb la informació aportada en la resolució d'estimació parcial de l'Administració, i és procedent continuar el procediment en relació amb els punts 1 i 4 de la sol·licitud d'informació.
Dels antecedents es desprèn que la persona reclamant hauria optat pel procediment amb mediació, i que celebrada la sessió de mediació sota la tutela de la GAIP, les parts no haurien arribat a un acord sobre l'accés a la informació, ja que l'Administració considera satisfeta la sol·licitud amb la informació aportada a la resolució i en la mateixa sessió de mediació, i la persona reclamant la considera insuficient i la posa en dubte.
D'acord amb el que disposa l'article 42.6 LTAIPBG i l'Apartat 15. d del Manual de Mediació de la GAIP, en no haver-se assolit acord en el procediment de mediació, és procedent continuar amb la tramitació de la reclamació fins a la resolució d'aquesta Comissió sobre el fons de la qüestió.
El punt 1 de la sol·licitud d'informació demanava la informació següent: "Nombre de persones de tot Catalunya, que actualment afecta l'Annex Instrucció 3/2017, per a la gestió i aplicació de les disposicions normatives derivades de la Llei 39/2006, de 14 desembre, de promoció de l'autonomia personal i atenció a les persones en situació de dependència, de data 9/abril de 2019.
Per a l'abonament del complement de necessitat de tercera persona de la Prestació per fill a càrrec, pels diferents motius i/o situacions següents.
- De tots els recursos residencials a tot Catalunya, per a persones amb discapacitat intel·lectual amb la capacitat d'obrar modificada.
- De tots els centres de dia de teràpia ocupacional de tot Catalunya, per a persones amb discapacitat intel·lectual amb la capacitat d'obrar modificada".
La resolució de l'Administració aportava sobre això aquesta informació: "Persones amb la capacitat d'obrar modificada, amb discapacitat intel·lectual i perceptors del complement de necessitat de tercera persona de la prestació per fill a càrrec que estiguin en centres residencials: Un total de 49 persones (informació extreta a 10 de març de 2020).
- Persones amb la capacitat d'obrar modificada, amb discapacitat intel·lectual complement de necessitat de tercera persona de la prestació per fill a càrrec que estiguin en centres residencials que estiguin en centres de teràpia ocupacional: 25 persones (informació extreta a 10 de març de 2020).
- Persones amb el complement de necessitat de tercera persona de la prestació de fill a càrrec i que rebin la prestació econòmica per cures en l'entorn familiar derivada de la Llei 39/2006: 616 persones i d'aquestes, 80 són persones amb discapacitat intel·lectual i amb la capacitat d'obrar modificada (informació extreta a 10 de març de 2020)".
La persona reclamant considera insatisfactòria aquesta resposta perquè sospita que l'Administració disposa de més informació a la seva base de dades de la què li ha ofert, que és la informació extreta a 10 de març de 2020.
Pretén acreditar-ho aportant alguna resolució en la qual constarien dades anteriors a aquesta data, però els representants de l'Administració li ofereixen explicacions convincents que l'esmentada informació anterior no prové de la informació que consta a la base de dades de l'Administració, sinó de l'aportació d'informació que les persones interessades haurien realitzat en el marc d'un procediment concret.
En conseqüència, s'ha de desestimar la reclamació en relació amb aquest punt.
Quant al punt quart de la sol·licitud, demanava que se li informés de "a quina finalitat s'han destinat els esmentats imports, que no han percebut les persones amb discapacitat intel·lectual amb la capacitat modificada d'obrar afectades.
I les justificacions corresponents a la finalitat destinada".
L'Administració va informar en la resolució de la sol·licitud que el Departament venia aplicant la Llei 39/2006, de conformitat amb la qual la percepció d'una de les prestacions econòmiques que preveu deduirà de la seva quantia qualsevol altra prestació de naturalesa anàloga i finalitat establerta en els règims públics de protecció social, de manera que quan l'administració ha deduït els complements de tercera persona per aquesta causa, no s'ha generat benefici concret per a l'Administració, i que en tot cas, aquesta aplicació de la normativa legal hauria vingut a complementar econòmicament les persones depenents, la percepció del complement de l'assignació econòmica per fill a càrrec, als quals en tenien dret les persones causants.
A la sessió de mediació, l'Administració ha ampliat aquesta resposta amb explicacions detallades i insistint que els canvis puntuals en les assignacions singulars no repercuteixen en estalvi de recursos per a l'Administració, la qual cosa tampoc no va satisfer a la persona reclamant, que va demanar que la GAIP es pronunciés també sobre aquest punt.
I aquest pronunciament de la GAIP s'ha de fer a favor de la suficiència i pertinència de les explicacions donades, la qual cosa comporta considerar adequadament satisfeta la sol·licitud amb la informació aportada per l'Administració i desestimar també la reclamació en relació amb aquest punt.
Conforme amb el què s'ha exposat, és procedent finalitzar el procediment per la pèrdua del seu objecte, amb la informació aportada per l'Administració en la seva resolució i en la sessió de mediació.
Sobre la base dels antecedents i fonaments jurídics exposats, el Ple de la GAIP, en la sessió de 16 de juliol de 2020, resol per unanimitat declarar finalitzat el procediment de Reclamació 262/2020, per la pèrdua sobrevinguda del seu objecte, i disposar la publicació de la present resolució al web de la GAIP.